Diari Oficial de la Generalitat Valenciana


Sumari del DOGV 4401, del 18-12-2002 (2002/13434)

RESOLUCIÓ de 5 de desembre de 2002, de les direccions generals de Centres Docents i d'Ordenació i Innovació Educativa i Política Lingüística, per la qual es modifiquen les instruccions 4 i 5 de la Resolució de 21 d'octubre de 2002, per la qual es dicten instruccions al Centre Específic d'Educació a Distància per a la inscripció de l'alumnat en la convocatòria extraordinària per a l'alumnat de COU al qual li quede per superar una, dos o tres assignatures en el curs 2002-2003.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13322


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 5 de desembre de 2002, de les direccions generals de Centres Docents i d'Ordenació i Innovació Educativa i Política Lingüística, per la qual es modifiquen les instruccions 4 i 5 de la Resolució de 21 d'octubre de 2002, per la qual es dicten instruccions al Centre Específic d'Educació a Distància per a la inscripció de l'alumnat en la convocatòria extraordinària per a l'alumnat de COU al qual li quede per superar una, dos o tres assignatures en el curs 2002-2003. [2002/M13942]
  
Realitzada entre els dies 18 i 22 de novembre de 2002 la matriculació de l'alumnat que complix els requisits establits en la Resolució de 20 de setembre de 2002 (DOGV de 30.09.2002) i considerant que el número d'alumnat adscrit aconsella apropar a les localitats de residència d'este alumnat la realització de les proves en maig i setembre.
  
Per això, per a facilitar la seua aplicació i a petició de la Comissió Interuniversitària, resolem:
  
Primer
  
Es modifiquen les instruccions 4 i 5 de la forma següent:
  
4. Les proves extraordinàries tindran lloc en la seu central del CEED a València, Complex Misericòrdia de València, en el centre col·laborador d'Alacant (IES Figueras Pacheco) i en el centre col·laborador de Castelló (IES Francisco Ribalta), segons el lloc d'inscripció de l'alumnat, en maig i setembre de 2003. Les dates concretes seran comunicades a l'alumnat inscrit abans de l'1 de maig i de l'1 de setembre, tan prompte com la universitat comunique les dates de recepció de les actes per a la prova d'accés.
  
5. Al finalitzar la convocatòria, tant en maig com en setembre, el CEED i els seus centres col·laboradors expediran una certificació dels resultats obtinguts i ompliran el llibre de qualificacions de BUP i COU. En el supòsit que l'alumne puga concórrer a la prova d'accés en juny o setembre, el centre corresponent l'inclourà en l'acta en el termini que establisca la universitat.
  
Segon
  
Totes les altres referències al Centre Específic d'Educació a Distància (CEED) contingudes en la Resolució de 21 d'octubre de 2002 s'entendran referides al mencionat centre i als seus centres col·laboradors d'Alacant i Castelló.
  
Tercer
  
El CEED i els seus centres col·laboradors faran pública la present resolució per a coneixement de l'alumnat inscrit en la convocatòria extraordinària.